
"A falak bennem vannak."

Kulcsszavak: Ország Lili, Kiscelli Múzeum, kiállítás, tégla
"A falak bennem vannak"
A falak, mint építészeti alapelemek több szállal is kötődnek Ország művészetéhez, különböző módokon hatják át. A festőnő életművében számtalan építészeti vonatkozás fellelhető. Életében tett az utazások során is folyamatosan formálódó sajátos építészeti látásmód a munkásságra hatással van. A különböző civilizációk, korok, kultúrák és hagyományok egymásra
rétegzettségének képzőművészeti leképeződése visszatérő elem a festészetében.
Monomániákban alkotott, újra és újra megfestette az egyes érzéséket, tereket, így képezve kapcsolódási pontot a saját élete, festészete és az építészet között.
Művészete rendkívül összetett, korszakai sokféle irányt mutatnak, életében meghatározó motívumok erős szakaszokként jelennek meg az életművében. Ezen mozzanatok visszatérnek munkásságában, kezdeti téglafalas képeitől, az írásjelekkel tarkított városfalas ikonos képeken át, a Labirintus sorozatig. Festett városalaprajzokat, foglalkoztatta az emberi lét folytonossága, a korok egymásra rakódása, melyfajta rétegzettség festészetében is megjelenik. A művésznő alkotásaiban az úttalan utak, érzékvesztő járatok, tévelygések mellett megjelenik az egyes elemeket összekötő Ariadne-fonál, amely a nehéz sorsból a megváltáshoz kínált segítség mitikus képe.
Ország Lili számtalanszor megfestette a „falait”, melyek olykor konkrét falak megfestésében, olykor térbeli struktúrák változatos leképeződésében jelennek meg a művészetében. Kislánykorában, 1944-ben, a családjával együtt az ungvári téglagyár udvarán kialakított gettóba zárták, majd felrakták őket a haláltáborokba tartó vagonokra, azonban az utolsó pillanatban apja menlevelének köszönhetően Kassánál megmenekülhettek. Ebből a tapasztalatból származó
szorongások és az átélt borzalmak egy életen át hatottak Ország Lilire, melyet művészete is intenzíven közvetít.
„A falak mögött annyi minden titok húzódik meg; a falak félelmetesek. Egy-egy fal előtt mindig arra kellett gondolnom, hogy mi vár rám ott túl… Ezt akartam kifejezni. A szorongásaimat tehát. Mert a falak bennem voltak… Mélyen érintettek. Megtaláltam bennük mindazt, amire szükségem volt önmagam kifejezéséhez… „
A tervezés során kísérletet teszünk egy olyan installáció létrehozására, ahol Ország Lili művészete és a Kiscelli múzeum terei egymást erősítve vannak jelen, megidézve Ország Lili belső világának falait.
“A falak örökre belém kötöttek"



